b'\n_START_ARTICLE_\nCalvados (departma)\n_START_SECTION_\nZgodovina\n_START_PARAGRAPH_\nDepartma je bil eden od prvih 83 departmajev, ki so jih ustanovili med francosko revolucijo, 4. marca 1790. Nastal je iz dela nekdanje province Normandije._NEWLINE_Tu se je 6. junija 1944 odvijalo izkrcanje zaveznikov med drugo svetovno vojno (Dan D).\n_START_SECTION_\nGeografija\n_START_PARAGRAPH_\nCalvados le\xc5\xbei v severnem delu Spodnje Normandije ob Rokavskem prelivu. Na jugu meji na departma Orne, na zahodu na Manche, na vzhodu pa na departmaja regije Zgornje Normandije Seine-Maritime in Eure.'